ai4bharat/Pralekha huggingface dataset:
రహదారి రవాణా, హైవేల మంత్రిత్వ శాఖ
వాహన తయారీదారులు వాహనాల్లో ప్రాథమిక భద్రతా ఏర్పాట్లను కనీస సరసమైన ధరలకు సమకూర్చాలని గడ్కరీ చెప్పారు; తక్కువ ఖర్చుతో కూడిన రహదారి భద్రతా చర్యల ద్వారా భారీ సంక్షేమ ప్రయోజనాలను సాధించవచ్చని పేర్కొన్న ప్రపంచ బ్యాంకు నివేదికను ఆయన విడుదల చేశారు
సామాజిక బాధ్యతను పరిగణనలోకి తీసుకుని, ఆటోమొబైల్ తయారీదారులు వాహనాల్లో కనీస సరసమైన ధరలకు ప్రాథమిక భద్రత ఏర్పాట్లను సమకూర్చాలని, కేంద్ర రోడ్డు రవాణా, రహదారుల శాఖ మంత్రి శ్రీ నితిన్ గడ్కరీ, అన్నారు. ఇటీవలి ఒక అధ్యయనాన్ని ప్రస్తావిస్తూ, రహదారి ప్రమాదాలలో మరణాలను నివారించడంలో మనం విజయవంతమైతే, మనం ఒక్కొక్క వ్యక్తి పైనా, సుమారు 90 లక్షల రూపాయలు ఆదా చేయవచ్చునని, ఆయన పేర్కొన్నారు. ఆటోమొబైల్ తయారీదారులు, తాము తయారుచేసే వాహనాల్లో, భద్రతా చర్యలను మరింత మెరుగుపరచడం చాలా అవసరమని, గడ్కరీ సూచించారు. "ట్రాఫిక్ ప్రమాదాల కారణంగా గాయాలు మరియు వైకల్యాలు : భారతీయ సమాజంపై భారం", అనే అంశంపై, "సేవ్ లైఫ్ ఫౌండేషన్" అనే స్వచ్చంద సంస్థ సహకారంతో ప్రపంచ బ్యాంకు రూపొందించిన ఒక నివేదికను మంత్రి ఈ రోజు విడుదల చేశారు.
విస్తృతంగా చెప్పాలంటే, రోడ్డు ప్రమాదాలు సమాజానికి, దేశానికి విపరీతమైన భారం అని నివేదిక పేర్కొంది.
ఆ నివేదిక వెల్లడించిన మరిన్ని వివరాలు ఈ విధంగా ఉన్నాయి.
- రహదారి ప్రమాదాల వల్ల సంభవించే మరణాలు, గాయాలను తగ్గిస్తే ఆదాయ వృద్ధి మెరుగౌతుంది.
- తక్కువ ఖర్చుతో చేపట్టే, రహదారి భద్రతా చర్యల ద్వారా, భారీ సంక్షేమ ప్రయోజనాలను సాధించవచ్చు.
- రహదారి ప్రమాదాల వల్ల సంభవించే మరణాలు, గాయాలు తక్కువ, మధ్య ఆదాయ దేశాలలో, చురుకుగా పనిచేసే వయస్సులో ఉండేవారి స్థితిగతులను భారీగా దెబ్బతీస్తాయి.
భారతదేశం వంటి దేశాలలో రోడ్డు ప్రమాదాలు ప్రజారోగ్య సమస్య మరియు సవాలుగా నిలుస్తాయని, గడ్కరీ, పేర్కొన్నారు. రహదారి భద్రతను మెరుగుపరిచేందుకు "4-ఈ" లుగా పరిగణించే - ఇంజనీరింగు, విద్య, అమలు మరియు అత్యవసర సంరక్షణ సేవలను - బలోపేతం చేయడం ద్వారా రోడ్డు ప్రమాద మరణాలను తగ్గించడానికి తన మంత్రిత్వ శాఖ అనేక చర్యలు తీసుకుంటోందని, చెప్పారు. వివిధ ప్రాజెక్టులపై ప్రభుత్వం ప్రపంచ బ్యాంకుతో కలిసి పనిచేస్తోందనీ, అందులో - రహదారి ప్రమాదాల సమాచార వ్యవస్థను క్రమబద్ధీకరించే - ఐ.ఆర్.ఏ.డి. - ఒకటని మంత్రి తెలిపారు.
ధనిక కుటుంబాలతో పోలిస్తే, పేద కుటుంబాలలో ప్రమాద మరణాల సంఖ్య రెట్టింపుగా ఉందన్న విషయం ఈ నివేదిక వెల్లడించిన ముఖ్య ఫలితాలలో ఒకటి అని, శ్రీ గడ్కరీ ఎత్తి చూపారు. అయితే, ప్రభుత్వం దృష్టిలో, ప్రతి మరణం - అది పేద కుటుంబం నుండి అయినా లేదా ధనిక కుటుంబం నుండి అయినా, చాలా విలువైనదేనని, ఆయన పేర్కొన్నారు. సంస్థాగత సంస్కరణల అవసరాన్ని గురించి, మంత్రి పేర్కొంటూ, క్రమబద్ధమైన, దృఢమైన, సరళంగా అందుబాటులో ఉండే చట్టపరమైన, బీమా, ఆరోగ్య సంరక్షణ పర్యావరణ వ్యవస్థను కలిగి ఉండటం చాలా ముఖ్యమని అన్నారు.
రహదారి వినియోగదారుల భద్రత, నగదు రహిత చికిత్స, పౌర మరియు ఆరోగ్య మౌలిక సదుపాయాల మెరుగుదల, బీమా అవసరం, పరిహార యంత్రాంగం, ప్రమాదం జరిగిన అనంతరం స్పందించవలసిన పర్యావరణ వ్యవస్థతో పాటు, వాటాదారుల ఏకీకరణలపై ఈ నివేదిక లో పేర్కొన్న సిఫార్సులు, మోటారు వాహనాల సవరణ చట్టం-2019 తో పాటు మోటారు వాహన నియమాలను సవరించడానికి - సహాయపడతాయని, మంత్రి అభిప్రాయపడ్డారు.
రహదారి భద్రతపై అవగాహన పెంచుకోవడానికి ప్రస్తుతం దేశం మొట్టమొదటిసారిగా, “రహదారి భద్రతా మాసం” ని నిర్వహిస్తున్న సమయంలో, ప్రపంచ బ్యాంకు నివేదిక విడుదలయ్యింది.
రహదారి రవాణా, హైవేల మంత్రిత్వ శాఖ
రహదారి భద్రతను మెరుగుపరచేలా
ఇంజినీరింగ్ చర్యలను పెంపొందించేందుకు శిక్షణపై ఎన్.హెచ్.ఎ.ఐ. దృష్టి
2023 జనవరి 11 నుండి 17 వరకు నిర్వహించబడుతున్న ‘రహదారి భద్రత వారోత్సవం’ కింద.. రోడ్డు భద్రత గురించి అవగాహన కల్పించడంపై భారత జాతీయ రహదారుల ప్రాధికారిక సంస్థ  దృష్టి సారిస్తోంది. రోడ్లపై భద్రతను మెరుగుపరిచేందుకు ఇంజినీరింగ్ చర్యలను మెరుగుపరచడానికి గాను రహదారి భద్రత ఆడిట్లో ఎన్.హెచ్.ఎ.ఐ ఇంజనీర్లకు శిక్షణ ఇవ్వడానికి కూడా అధికార యంత్రాంగం చాలా ప్రాధాన్యతనిస్తోంది. ఎన్.హెచ్.ఎ.ఐ సంస్థ తన ఇంజనీర్లకు 15 రోజుల రోడ్ సేఫ్టీ ఆడిట్ శిక్షణను అందిస్తోంది. ఇంజనీర్లను మేనేజర్లు, డిప్యూటీ జనరల్ మేనేజర్ల పోస్టులకు పదోన్నతి ఇచ్చేందుకు ఈ శిక్షణ పూర్తి చేయడాన్ని సంస్థ కీలక ప్రమాణంగా మార్చింది. 2022-23 సంవత్సరంలో సంస్థ దాదాపు 240 మంది ఇంజనీర్లకు ఐఐటీ ఢిల్లీ, సెంట్రల్ రోడ్ రీసెర్చ్ ఇన్స్టిట్యూట్, ఇండియన్ అకాడమీ ఆఫ్ హైవే ఇంజనీర్స్లో శిక్షణ పొందారు. అంతే కాకుండా.. ఎన్.హెచ్.ఎ.ఐ కూడా హైవేలను సురక్షితంగా మలిచేందుకు సాంకేతిక పరిజ్ఞానాన్ని విస్తరించడానికి ప్రాధాన్యతనిస్తోంది. జాతీయ రహదారులు మరియు ఎక్స్ప్రెస్వేలలో రోడ్డు ప్రమాదాల సంఘటనల నిర్వహణ మరియు హైవేలపై వేగ పరిమితి మరియు ఇతర నిబంధనల అమలు కోసం అడ్వాన్స్ ట్రాఫిక్ మేనేజ్మెంట్ సిస్టమ్  అమలు చేయబడుతోంది. దాదాపు 3,000 కి.మీ. మేర జాతీయ రహదారులలో ఏటీఎంఎస్నఇప్పటికే అమలు చేయబడింది. ఢిల్లీ-ముంబయి ఎక్స్ప్రెస్వే వంటి అమలులో ఉన్న ప్రాజెక్టులలో కూడా ఏటీఎంఎస్ వ్యవసథ అమర్చబడుతోంది. హైవేలపై భద్రతా సమస్యలను గుర్తించడం కోసం డ్రోన్ వీడియోలు మరియు నెట్వర్క్ సర్వే వెహికల్ డేటాను విశ్లేషించడానికి గాను జీఐఎస్ సాంకేతికతను ఉపయోగించడానికి కూడా ఎన్.హెచ్.ఎ.ఐ యోచిస్తోంది. అందరికీ సురక్షితమైన రోడ్లు అనే అంశాన్ని ప్రచారం చేయడానికి, 2023 జనవరి 11 నుండి 17 వరకు 'రోడ్డు భద్రతా వారోత్సవాలు' నిర్వహించబడుతున్నాయి. ఈ వారంలో, సాధారణ ప్రజలకు రోడ్ల భ్రదతపై అవగాహన కల్పించడానికి మరియు అందరికీ భద్రత విషయంలో అవకాశం కల్పించడానికి దేశవ్యాప్తంగా వివిధ కార్యక్రమాలు నిర్వహించబడుతున్నాయి. రోడ్డు భద్రత కోసం వాటాదారులు సహకరించాలి అని వివరించేలా దేశవ్యాప్తంగా వివిధ కార్యక్రమాలు నిర్వహించబడుతున్నాయి. ఇందులో భాగంగా రోడ్డు ప్రమాదాల కారణాలు , వాటి నివారణకు తీసుకోవాల్సిన చర్యలకు సంబంధించిన వివిధ అవగాహనకల్పన కార్యక్రమాలు ఉన్నాయి.
రసాయనాలు, ఎరువుల మంత్రిత్వ శాఖ
ఎరువుల రంగంలో సులభతర వ్యాపారానికి అన్ని చర్యలూ తీసుకుంటున్న ప్రభుత్వం
ఎరువుల రంగంలో సులభతర వ్యాపారానికి ఎన్.డి.ఎ ప్రభుత్వం అన్ని చర్యలూ తీసుకుంటున్నట్టు
కేంద్ర రసాయనాలు, ఎరువుల శాఖ మంత్రి శ్రీ డి.వి.సదానంద గౌడ తెలిపారు. ఇది ఆత్మనిర్భర్ కు వాస్తవ రూపం కల్పిస్తుందని, దీని ద్వారా రైతులకు మరింత మెరుగైన సేవలు అందించవచ్చని అన్నారు.
ఈదిశగా ప్రభుత్వం తీసుకున్న పలు చర్యలను వివరిస్తూ శ్రీ సదానంద గౌడ,, ఎరువుల విభాగం రైతులకు స్నేహపూర్వకంగా ఉండే డిబిటి 2.0 వర్షన్ను 2019 జూలై లో తీసుకువచ్చిందని అన్నారు. ఇది ప్రస్తుత డిబిటి వ్యవస్థను మెరుగుపరుస్తుందని, సులభతర వాడుకకు వీలుగా ఉంటుందని చెప్పారు. డి.బి.టి 2.0 వర్షన్లో మూడు కాంపొనెంట్లు ఉన్నాయి. అవి ఒకటి డిబిటి డాష్ బోర్డు కాగా రెండొది పిఒఎస్ 3.0 సాఫ్ట్వేర్, మూడోది డెస్క్టాప్ పిఒఎస్ వర్షన్.
డిబిటి డాష్బోర్డు వివిధ ఎరువుల సరఫరా, అందుబాటు, అవసరం వంటి వాటికి సంబంధించి ఖచ్చితమైన రియల్ టైమ్ సమాచారాన్ని అందిస్తాయి. దీనిని సాధారణ ప్రజలు ఎవరైనా https://urvarak.nic.in ద్వారా చూడవచ్చు.
పిఒఎస్ 3.0 సాఫ్ట్వేర్ వివిధ కేటగిరీల కొనుగోలు దారులకు అమ్మకాలను నమోదు చేస్తుంది. వివిధ భాషలలో అమ్మకపు రసీదులను తయారుచేస్తుంది. రైతులు సమతుల పద్దతిలో ఎరువులు వాడేందుకు వీలుగా భూసార సిఫార్సులు చేస్తుంది. డెస్కుటాప్ పిఒఎస్ వర్షన్ పిఒఎస్ పరికరానికి ప్రత్యామ్నాయ లేదా అదనపు సదుపాయం గా చెప్పుకోవచ్చు. ఇది మరింత పటిష్టమైనది, భద్రమైనది కూడా.
ఫర్టిలైజర్స్ కు చెందిన డిబిటి రెండు అవార్డులను గెలుచుకుంది. అవి ఒకటి 25-9-2019 న గెలుపొందిన సుపరిపాలనకు స్కాచ్ గోల్డ్ అవార్డు కాగా , మరొకటి 2019 నవంబర్ 6న గెలుచుకున్న గవర్నెన్స్ డిజిటల్ ట్రాన్సఫర్మేషన్ అవార్డు.దేశంలో ఎరువుల సరఫరా నెట్వర్కును సులభతరం చేసేందుకు ప్రభుత్వం చేస్తున్న ప్రయత్నాలను ప్రముఖంగా ప్రస్తావిస్తూ శ్రీ సదానంద గౌడ, అదనపు రవాణా పద్ధతి కింద తీరప్రాంత నౌకాసరకు రవాణాను ప్రోత్సహిస్తున్నట్టు చెప్పారు. ఇందుకు కోస్తా నౌకాయానం ద్వారా లేదా దేశీయ జలమార్గాలద్వారా సబ్సిడీ కలిగిన ఎరువుల పంపిణీకి సంబంధించిన రవాణా సబ్సిడీని తిరిగి చెల్లించేందుకు ఉద్దేశించిన విధానాన్ని17.6.2019, 18.9.2019లలో ప్రకటించడం జరిగింది. 2019-20 సంవత్సరంలో కోస్తా నౌకా రవాణా ద్వారా 1.14 లక్షల మెట్రిక్ టన్నుల ఎరువులను తరలించడం జరిగింది.
యూరియా యూనిట్లకు ధర నిర్ణయానికి సంబంధించి న నిబంధలను ప్రస్తావిస్తూ కేంద్ర మంత్రి సదానందగౌడ, సిసిఇఎ అనుమతితో తమ విభాగం 30 మార్చి 2020 తేదీన జారీ చేసిన నోటిఫికేషన్ ద్వారా సవరించిన ఎన్పిఎస్ -3లోని సందేహాలను తొలగించడం జరిగింది. దీనివల్ల 30 యూరియా యూనిట్లకు మెట్రిక్ టన్నుకు 350 రూపాయల వంతున అదనపు స్థిర ధరను మంజూరు చేయడం జరుగుతుంది. అలాగే 30 సంవత్సరాలకు పైబడినదై ఉండి గ్యాస్ కు మారిన యూరియా యూనిట్లకు మెట్రిక్ టన్నుకు రూ 150 వంతున ప్రత్యేక పరిహారం మంజూరు చేస్తారు. ఇది ఆ యూనిట్ల నిరంతర ఉత్పత్తికి ప్రోత్సాహంగా ఉంటుంది. ఫలితంగా రైతులకు యూరియా క్రమబద్ధమైన, నిరంతర సరఫరాకు వీలు కలుగుతుంది.
ప్రధాన మంత్రి కార్యాలయం
ప్రధానమంత్రి శ్రీ నరేంద్రమోదీని కలుసుకున్న గ్రామీ విజేత రికీ కెజ్
గ్రామీవిజేత, భారత సంగీతజ్ఞుడు రికీ కెజ్ను కలుసుకున్నందుకు ప్రధానమంత్రి శ్రీ నరేంద్ర మోదీ సంతోషం వ్యక్తం చేశారు.
వారి భవిష్యత్ కృషి విజయవంతం కావాలని ప్రధానమంత్రి ఆకాంక్షించారు.
"సంగీతం పట్ల మీ అభిరుచి , ఉత్సాహం మరింత బలపడుతుందని ఆకాంక్షించారు. ఇందుకు సంబంధించి ఒక ట్వీట్ చేస్తూ "రికీ కెజ్ జీ మిమ్మల్ని కలుసుకోవడం ఆనందంగా ఉంది. సంగీతం పట్ల మీ అభిరుచి, ఉత్సాహం నానాటికీ మరింత బలపడుతోంది , మీ భవిష్యత్ కృషి కి అభినందనలు" అని ప్రధానమంత్రి తమ సందేశంలో పేర్కొన్నారు.
(
వాణిజ్యం, పరిశ్రమల మంత్రిత్వ శాఖ
దేశంలో ఆయుష్ వాణిజ్యం, పరిశ్రమల ప్రస్తుత స్థితిపై సమీక్షించిన శ్రీ పీయూష్ గోయల్, శ్రీ శ్రీపాద్ యశో
ఆయుష్ ఉత్పత్తులు, సేవల ప్రామాణీకరణ, క్రోడీకరణ, నాణ్యత పర్యవేక్షణ ద్వారా అంతర్జాతీయ మార్కెట్, ప్రజల విశ్వాసాన్ని పొందవచ్చు: పీయూష్ గోయల్
కేంద్ర వాణిజ్య&పరిశ్రమల శాఖ మంత్రి శ్రీ పీయూష్ గోయల్, ఆయుష్ శాఖ సహాయ మంత్రి  శ్రీ శ్రీపాద్ యశో నాయక్ కలిసి, దేశంలో ఆయుష్ వాణిజ్యం, పరిశ్రమల ప్రస్తుత స్థితిపై వీడియో కాన్ఫరెన్స్ ద్వారా సమీక్షించారు. రెండు శాఖల సీనియర్ అధికారులు, ఆయుర్వేద సంఘాలు, పరిశ్రమ వర్గాల ప్రతినిధులు ఈ కార్యక్రమంలో పాల్గొన్నారు.
కొవిడ్ సమయంలో ముఖ్య పాత్ర పోషించిన ఆయుష్ మంత్రిత్వ శాఖ, సంబంధిత పరిశ్రమలను శ్రీ పీయూష్ గోయల్ అభినందించారు. కొవిడ్పై పోరాటం కోసం రోగనిరోధక శక్తిని పెంచే ఉత్పత్తులు, సేవలను తీసుకువచ్చి ఉనికిని చాటుకున్న ఆయుష్ వాణిజ్య, పరిశ్రమ వర్గాలను కూడా ప్రశంసించారు.
అంతర్జాతీయ మార్కెట్, ప్రజల విశ్వాసాన్ని పొందడానికి ఆయుష్ ఉత్పత్తులు, సేవల ప్రామాణీకరణ, క్రోడీకరణ, నాణ్యత పర్యవేక్షణ అవసరాన్ని కేంద్ర మంత్రి స్పష్టీకరించారు. ఇందుకోసం, ఆర్థిక, వాణిజ్యం&పరిశ్రమలు, ఆయుష్ శాఖలు పరస్పర సమన్వయంతో చేపట్టాల్సిన ప్రయత్నాలను సూచించారు.
పన్నుల రద్దు, మార్కెట్ల వినియోగం వంటి ప్రయోజనకర నిబంధనలు చేర్చిన స్వేచ్ఛ వాణిజ్య ఒప్పందాల ద్వారా ఆయుష్ పరిశ్రమలకు బాసటగా నిలిచేందుకు శ్రీ గోయల్ హామీ ఇచ్చారు. ఆయుష్ ఉత్పత్తులు, సేవలపై ప్రజా అవగాహనకు చర్యలు చేపట్టాలని కూడా కేంద్ర మంత్రి సూచించారు. ప్రపంచ మార్కెట్ల దృష్ట్యా ఇది ప్రకాశవంతమైన వ్యాపారం కాబట్టి, ఈ పరిశ్రమలోని అంతులేని అవకాశాలను అన్వేషించడంపైనా శ్రీ పీయూష్ గోయల్ ఉద్ఘాటించారు.
హోం మంత్రిత్వ శాఖ
కాశ్మీర్ లో శాంతి పునరుద్ధరణకు చర్యలు
జమ్ము కాశ్మీర్ లో,.. 2020 ఆగస్టు 5నుంచి, 2020 సెప్టెంబరు 10వరకూ ఉగ్రవాదులతో జరిగిన ఘర్షణల్లో అసులువుబాసి అమరులైన భద్రతాదళ సిబ్బంది, ప్రాణాలు కోల్పోయిన పౌరుల వివరాలు ఈ కింది విధంగా ఉన్నాయి: -
|
|
వివరణ
|
|
ఉగ్రవాద సబంధ సంఘటనలు
|
|
కాల్పుల విరమణ ఉల్లంఘనలు
|
|
మరణించిన పౌరుల సంఖ్య
|
|
45
|
|
26
|
|
అమరులైన భద్రతా సిబ్బంది సంఖ్య
|
|
49
|
|
25
ఉగ్రవాదాన్ని ఎంతమాత్రం సహించరాదన్న విధానాన్ని ప్రభుత్వం అనుసరిస్తోంది. ఉగ్రవాదం కట్టడి లక్ష్యంగా, వివిధ రకాల చర్యలు తీసుకుంది. భద్రతాపరమైన ఉపకరణాలను, సామగ్రిని పటిష్టపరుచుకోవడం, జాతి వ్యతిరేక శక్తులపై చట్టాన్ని కచ్చితంగా ప్రయోగించడం, ఉగ్రవాద సంఘాల సవాళ్లను ఎదుర్కొనేందుకు సోదాలను మరింత బలోపేతం చేయడం, వారి స్థావరాలుగా భావించే ప్రాంతాలను వలయంగా చుట్టుముట్టడం వంటి చర్యలను ప్రభుత్వం తీసుకుంది. ఉగ్రవాదులకు మద్దతు ఇవ్వడానికి ప్రయత్నించిన వ్యక్తులపై నిశితంగా దృష్టి సారించి, వారిపై కఠిన చర్యలు తీసుకోవడం, పోలీసులు, ప్రజల మధ్య వివిధ స్థాయిల్లో చర్చలు, సంప్రదింపులు జరపడం, జమ్ము కాశ్మీర్ లో విధులు నిర్వర్తించే అన్ని భద్రతా బలగాలు వాస్తవ పరిస్థితిపై ఎప్పటికప్పుడు పరస్పరం సమాచారం ఇచ్చిపుచ్చుకోవడం, సమస్యాత్మక ప్రాంతాలకు అదనపు బలగాలను తరలించడం, భద్రతా దళాల గస్తీని ముమ్మరం చేయడం తదితర చర్యలు పటిష్టంగా అమలు చేశారు.
జమ్ము కాశ్మీర్ ప్రజల ప్రయోజనాలకోసం సంపూర్ణ అభివృద్ధి లక్ష్యంగా ప్రధానమంత్రి అభివృద్ధి ప్యాకేజీ కింద రూ.80,068కోట్లతో భారీ సహాయాన్ని ప్రధాని ప్రకటించారు. ఈ ప్యాకేజీ కింద రహదారుల రంగం, విద్యుత్ ఉత్పత్తి, ప్రసారం, ఆరోగ్య మౌలిక సదుపాయాల రంగం, రెండేసి అఖిల భారత వైద్య విజ్ఞాన సంస్థలు, ఐ.ఐ.టి.లు, ఐ.ఐ.ఎం.ల ఏర్పాటు, పర్యాటక సంబంధ పథకాలు, తదితర కార్యక్రమాలను ప్రకటించారు. మొత్తం 63 భారీ అభివృద్ధి ప్రాజెక్టులతో ఈ ప్యాకేజీని రూపొందించారు. ఈ ప్రాజెక్టుల అమలు ప్రస్తుతం వివిధ దశల్లో సాగుతోంది. హిమాయత్ , ప్రధానమంత్రి కౌశల్ వికాస్ యోజన వంటి అనేక పథకాల కింద జమ్ము కాశ్మీర్ యువజనులకు శిక్షణ, ఉపాధికల్పన అవకాశాలను కూడా కల్పించారు.
యువతను ప్రధాన జాతీయ స్రవంతిలోకి తీసుకువచ్చేందుకు వతన్ కో జానో కార్యక్రమానికి, విద్యార్థుల మార్పిడి కార్యక్రమానికి ప్రత్యేక ప్రాధాన్యం ఇస్తున్నారు. క్రీడలకు, అలాగే, కేంద్ర సాయుధ పోలీసు బలగాల పౌర కార్యాచరణ పథకానికి కూడా ప్రాధాన్యం ఇస్తున్నారు.
కేంద్ర హోమ్ శాఖ సహాయమంత్రి జి. కిషన్ రెడ్డి ఈ రోజు రాజ్యసభలో ఒక ప్రశ్నకు ఇచ్చిన లిఖితపూర్వక సమాధానంలో ఈ వివరాలు తెలియజేశారు.
ప్రధాన మంత్రి కార్యాలయం
ఎల్ విఎమ్3 ని ప్రయోగించడం లో సఫలం అయినందుకుఎన్ఎస్ఐఎల్ కు, ఐఎన్-ఎస్ పిఎసిఇ కు మరియు ఇస్రో కు అభినందనల ను తెలిపినప్రధాన మంత్రి
ఎల్ విఎమ్3 ని ప్రయోగించడం లో సఫలం అయినందుకు ఎన్ఎస్ఐఎల్ కు, ఐఎన్-ఎస్ పిఎసిఇ కు మరియు ఇస్ రో కు ప్రధాన మంత్రి శ్రీ నరేంద్ర మోదీ అభినందనల ను తెలియజేశారు.
వన్ వెబ్ ట్వీట్ కు ప్రధాన మంత్రి సమాధానాన్ని ఇస్తూ -
‘’36 @OneWeb మానవ నిర్మిత ఉపగ్రహాల తో కూడిన ఎల్ విఎమ్3 ని మరోమారు విజయవంతం గా ప్రయోగించిన సందర్భం లో @NSIL_India కు, @INSPACeIND కు, @ISRO కు అభినందన లు. ఈ కార్యం ఒక గ్లోబల్ కమర్షల్ సర్వీస్ ప్రొవైడర్ గా భారతదేశం యొక్క మార్గదర్శి భూమిక ను ఆత్మనిర్భరత తాలూకు వాస్తవిక భావన లో బలపరుస్తున్నది.’’ అని పేర్కొన్నారు.
(
రైల్వే మంత్రిత్వ శాఖ
భారత్ గౌరవ్ రైళ్ల పథకం కింద ఎల్హెచ్బీ బోగీలను మాత్రమే భారతీయ రైల్వేలు ఇకపై కేటాయిస్తాయి
మెరుగైన నాణ్యతగల రైలు బోగీలు, ఆకర్షణీయ పర్యాటక ప్యాకేజీలను అందించడం ద్వారా రైలు ఆధారిత పర్యాటకాన్ని ప్రోత్సహించేందుకు భారత్ గౌరవ్ రైళ్ల పథకంలో మార్పులు జరిగాయి.
సవరించిన విధానంలోని ముఖ్యాంశాలు:
- ఇకపై, భారత్ గౌరవ్ రైళ్ల పథకం కింద లింక్ హాఫ్మన్ బుష్  బోగీలను మాత్రమే కేటాయిస్తారు.
- రైలు పర్యాటకానికి ప్రోత్సాహం, ఫలితాల సాధ్యతను దృష్టిలో పెట్టుకుని, ఈ పథకం కింద భారత్ గౌరవ్ రైళ్ల నిర్వహణ కోసం స్థిర, చర రవాణా రుసుముల్లో ఓవర్హెడ్ కాంపోనెంట్లను విధించకూడదని రైల్వే మంత్రిత్వ శాఖ నిర్ణయించింది. దీనివల్ల, భారత్ గౌరవ్ రైళ్ల పథకం కింద రైలు పర్యాటకం ప్రోత్సాహానికి భారత రైల్వేల ద్వారా సుమారు 33% రాయితీ దక్కుతుంది.
- భారత్ గౌరవ్ రైళ్ల విధానం కింద ఇప్పటికే ఐసీఎఫ్ బోగీల కేటాయింపు పొందిన సేవా ప్రదాతలు, సవరించిన రుసుముల ప్రయోజనం పొందేందుకు ఒప్పందంలో మిగిలిన కాలానికి ఎల్హెచ్బీ బోగీలకు మారే అవకాశం ఇస్తారు. ఇప్పటికే కేటాయించిన బోగీలనే కొనసాగించాలని వాళ్లు నిర్ణయించుకుంటే, సవరించిన రుసుముల ప్రయోజనం భవిష్యత్తులో అందుబాటులో ఉంటుంది.
- సవరించిన రుసుములపై ఒక ప్రకటన వెలువడింది.
ప్రధాన మంత్రి కార్యాలయం
బ్రిటన్ ప్రధానమంత్రితో భారత ప్రధానమంత్రి సమావేశం
హిరోషిమాలో జి7 దేశాల శిఖరాగ్ర సభ వేదిక వద్ద ఆదివారం బ్రిటన్ ప్రధానమంత్రి శ్రీ రిషి సునాక్ తో ప్రధానమంత్రి శ్రీ నరేంద్ర మోడీ సమావేశమయ్యారు.
ఇండియా - బ్రిటన్ మధ్య స్వేచ్ఛా వాణిజ్య ఒప్పందం చర్చలలో ప్రగతితో సహా రెండు దేశాల మధ్య సమగ్ర వ్యూహాత్మక భాగస్వామ్యం గురించి ఇద్దరు నేతలు సమీక్షించారు.
వాణిజ్యం & పెట్టుబడులు, శాస్త్ర సాంకేతిక రంగం, ఉన్నత విద్య మరియు రెండు దేశాల ప్రజల మధ్య సంబంధాలతో పాటు వివిధ రంగాలలో సహకారాన్ని మరింత పెంచాలని వారిద్దరూ అంగీకరించారు.
జీ20 అధ్యక్ష హోదా గురించి కూడా చర్చలు జరిపారు. న్యూఢిల్లీలో జరిగే జి-20 సభకు సునాక్ వస్తారని ఆశిస్తున్నట్లు, తన రాకకై ఎదురుచూస్తున్నట్లు ప్రధానమంత్రి తెలిపారు.
కార్మిక, ఉపాధికల్పన మంత్రిత్వ శాఖ
కార్మికుల బీమా కార్పొరేషన్లో విజిలెన్స్ అవగాహన వారోత్సవం
దేశ వ్యాప్తంగా విస్తరించి ఉన్న 'కార్మికుల బీమా కార్పొరేషన్'కు  చెందిన ఆసుప్రతులు, ఢిల్లోలోని ఈఎస్ఐసీ ప్రధాన కార్యాలయం, కార్పొరేషన్కు చెందిన క్షేత్రస్థాయి కార్యాలయాలలో అక్టోబరు 27వ తేదీ నుంచి నవంబరు 2వ తేదీ వరకు "విజిలెన్స్ అవేర్నెస్ వీక్"  ఉత్సాహంగా నిర్వహించారు. వారోత్సవాల్లో భాగంగా వాటాదారులు, ప్రజలలో అవగాహన కల్పించేందుకు వివిధ కార్యక్రమాలు, కార్యకలాపాల్ని నిర్వహించారు.
ప్రజాప్రయోజనానికి ఈఎస్ఐసీ చేపడుతున్న వివిధ కార్యకలాపాలపై అవగాహన కల్పించేలా ఈ వారోత్సవాలలో కార్యక్రమాలను నిర్వహించారు. ఈ సంవత్సరం విజిలెన్స్ అవగాహన వారోత్సవం థీమ్.. “విజిలెంట్ ఇండియా.. సంపన్న భారత దేశం”. విజిలెన్స్ అవగాహన వారోత్సవం 27.10.2020న అధికారులు మరియు సిబ్బంది సమగ్రత ప్రతిజ్ఞతో ప్రారంభమైంది. 29.10.2020న జరిగిన కార్యక్రమంలో సంస్థ డైరెక్టర్ జనరల్ శ్రీమతి అనురాధ ప్రసాద్ మాట్లాడుతూ.. ప్రతి ఒక్కరు తమ జీవితంలో సమగ్రత, నిజాయితీగా ఉండాల్సిన ప్రాముఖ్యతను గురించి నొక్కి చెప్పారు. ఈఎస్ఐసీ సంస్థ సీవీఓ శ్రీమతి గారిమా భగత్ కూడా ఈ కార్యక్రమంలో మాట్లాడుతూ మేటి సమాచారంతో కూడిన సందేశం ఇచ్చారు.
"ప్రొక్యూరిమెంట్ సమగ్రత ప్రమాదాల మ్యాపింగ్- ముందస్తు నివారణ విజిలెన్స్ విధానం"పై సమాచారంతో కూడిన ప్రసంగం చేశారు. ఈ కార్యక్రమానికి హజరైన
అన్ని క్షేత్ర కార్యాలయాలు / ఆసుపత్రుల వారు ఈ ప్రసంగాన్ని ప్రశంసించారు.
ఈఎస్ఐసీ ప్రధాన కార్యాలయంలో ఈ సంవత్సరం విజిలెన్స్ వారోత్సవం థీమ్ మరియు ఇతర విజిలెన్స్ సంబంధిత అంశాలపై పోస్టర్ తయారీకి సంబంధించి పోటీలు నిర్వహించబడినాయి. ఇందులో ఈఎస్ఐసీ అధికారులు మరియు వారి కుటుంబ సభ్యులు పాల్గొన్నారు. పోస్టర్ తయారీ పోటీలలో వివిధ విభాగాలలోని విజేతలను ప్రకటించారు. ఇందులో మిస్ శ్రేయా సింగ్ , మిస్ చాహత్ మొంగియా , శ్రీమతి లక్ష్మి బిష్ట్  విజేతలుగా నిలిచారు. వీరికి బహుమతులు అందజేశారు. ఈ పోటీల్లో మేటిగా ఎంపిక చేసిన పోస్టర్లు ప్రజలలో అవగాహన కోసం ఆయా కార్యాలయాల్లో ప్రదర్శించబడతాయి.
ఆరోగ్య, కుటుంబ సంక్షేమ మంత్రిత్వ శాఖ
123.25 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 78.80 లక్షలకు పైగా డోసులు నిర్వహణ
98.35 శాతానికి చేరిన రికవరీ రేటు
గత 24 గంటల్లో 6,990 కొత్త కేసులు నమోదు
దేశవ్యాప్త క్రియాశీల కేసుల సంఖ్య 1,00,543
వారపు పాజిటివిటీ రేటు  గత 16 రోజులుగా 1 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 78,80,545 డోసులతో కలిపి, 123.25 కోట్ల డోసులను  టీకా కార్యక్రమం అధిగమించింది. 1,28,09,178 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,83,687
|
|
రెండో డోసు
|
|
94,85,995
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,78,712
|
|
రెండో డోసు
|
|
1,64,79,024
|
|
18-44 ఏళ్ల వారు
|
|
మొదటి డోసు
|
|
45,75,06,390
|
|
రెండో డోసు
|
|
22,16,02,481
|
|
45-59 ఏళ్ల వారు
|
|
మొదటి డోసు
|
|
18,44,67,641
|
|
రెండో డోసు
|
|
11,98,73,688
|
|
60 ఏళ్లు పైబడినవారు
|
|
మొదటి డోసు
|
|
11,55,24,746
|
|
రెండో డోసు
|
|
7,88,00,403
|
|
మొత్తం
|
|
1,23,25,02,767
గత 24 గంటల్లో 10,116 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,40,18,299 కు పెరిగింది.
దేశవ్యాప్త రికవరీ రేటు 98.35 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 156వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 6,990 కొత్త కేసులు నమోదయ్యాయి.
క్రియాశీల కేసులు 2 లక్షల కంటే తక్కువగా, 1,00,543 వద్ద ఉన్నాయి. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 10,12,523 పరీక్షలు చేశారు. దేశవ్యాప్తంగా ఇప్పటివరకు 64.13 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.84 శాతంగా ఉంది. గత 16 రోజులుగా 1 శాతం కంటే తక్కువగా నమోదవుతోంది. రోజువారీ పాజిటివిటీ రేటు 0.69 శాతంగా ఉంది. రోజువారీ పాజిటివిటీ రేటు గత 57 రోజులుగా 2 శాతం కంటే తక్కువగా, 92 రోజులుగా 3 శాతం కంటే తక్కువగా నమోదవుతోంది.
భారీ పరిశ్రమల మంత్రిత్వ శాఖ
ఇంటర్నేషనల్ సెంటర్ ఆఫ్ ఆటోమోటివ్ టెక్నాలజీ  నుండి ఆటోమోటివ్ టెక్నాలజీ ఈ-పోర్టల్.
భారతీయ ఆటోమొబైల్ పరిశ్రమకు ఒకే దశ పరిష్కారంగా, ఈ పోర్టల్ ‘ఆత్మనిర్భర్’ భారత్ దిశగా ముందడుగు
కేంద్ర ప్రభుత్వ భారీ పరిశ్రమల శాఖ  వివిధ రంగాలకు భారతదేశంలో ఆవిష్కరణ, పరిశోధన-అభివృద్ధి, ఉత్పత్తి అభివృద్ధిని ప్రోత్సహించాలని సంకల్పించింది. ఇందు కోసం ఈ-పోర్టల్స్ వంటి సాంకేతిక వేదికలు రూపొందించడానికి నిశ్చయించింది. ఇక్కడ సాంకేతిక పరిజ్ఞానం అభివృద్ధి, సమాచార మార్పిడి, ఆవిష్కరణలను సులభతరం చేయవచ్చు. వివిధ సంస్థల ద్వారా నిర్దిష్ట రంగాల కోసం ఐదు పోర్టల్స్ అభివృద్ధి చేస్తున్నారు, విద్యుత్ రంగ పరికరాల కోసం భెల్, యంత్ర పరికరాల కోసం హెచ్ఎమ్టి, తయారీ సాంకేతిక పరిజ్ఞానం కోసం సిఎమ్ఎఫ్టిఐ, ఆటోమోటివ్ రంగానికి ఐసిఎటి, ఎఆర్ఐఐ ఈ పనిలో నిమగ్నమై ఉన్నాయి.
ఈ పోర్టల్స్ లక్ష్యం ఒక పర్యావరణ వ్యవస్థను ఏర్పరచడం, తద్వారా ఈ వ్యవస్థ సమస్య పరిష్కారం చేసే నిపుణులను ఒకచోట చేర్చుతుంది. పరిశ్రమ, అకాడెమియా, పరిశోధనా సంస్థలు, స్టార్టప్లు, నిపుణులు, ఇందులో ఉన్నారు. పరిశ్రమ, పరిశోధన, విద్య కోసం ఆస్పైర్ - ఆటోమోటివ్ సొల్యూషన్స్ పోర్టల్ అని పిలిచే ఆటోమోటివ్ పరిశ్రమ కోసం ఐసిఎటి సాంకేతిక వేదికను అభివృద్ధి చేస్తోంది.
ప్రపంచ సాంకేతిక పురోగతిని అవలంబించడం ద్వారా స్వావలంబన పొందటానికి వీలు కల్పించడం ఈ మిషన్ ముఖ్యోద్దేశం. ఈ కార్యకలాపాలలో ముఖ్యమైనవి పరిశోధన, అభివృద్ధి, ఉత్పత్తి సాంకేతిక అభివృద్ధి, సాంకేతిక ఆవిష్కరణలు, పరిశ్రమకు సాంకేతిక మరియు నాణ్యత సమస్య పరిష్కారం, తయారీ, ప్రాసెస్ టెక్నాలజీ అభివృద్ధి. సాంకేతిక అభివృద్ధికి సవాళ్లను గుర్తించి, భారత ఆటో పరిశ్రమ లో ఉన్న ట్రెండ్స్ కి అనుగుణంగా మార్కెట్ పరిశోధన, సాంకేతిక సర్వేలను నిర్వహించడం వంటివి ఈ కొత్త వ్యవస్థలో ఉంటాయి.
ఈ-పోర్టల్ ఒక టెక్నాలజీ ప్లాట్ఫామ్ను అందించే ఒకే దశలో పరిష్కారాలను చూపేలా పనిచేస్తుంది. ఇది భారతీయ ఆటో పరిశ్రమ నుండి వివిధ వాటాదారులను ఏకతాటిపైకి తీసుకురావడానికి సహాయపడుతుంది, సమిష్టి ప్రయత్నాలతో పరిశ్రమను భవిష్యత్తులో తీసుకురావడానికి అవసరమైన ప్రేరణను అందిస్తుంది. టెక్నాలజీ పురోగతికి సంబంధించిన విషయాలపై ఆటోమోటివ్ ఓఈఎం లు, టైర్ 1 టైర్ 2, టైర్ 3 కంపెనీలు, ఆర్ అండ్ డి సంస్థలు, అకాడెమియా  కలిసి తీసుకురావడం ఇందులో ఉంది. ఆస్పైర్ పోర్టల్ ని ఐసిఎటి తయారుచేసింది. దాని ప్రారంభ వెర్షన్ 2020, జూలై 15న ఫేజ్ -1 గా ప్రత్యక్షంగా అందుబాటులోకి వచ్చింది. ఈ పోర్టల్ https://aspire.icat.in ద్వారా అందుబాటులోకి వచ్చింది.
మొదటి దశలో కార్యాచరణ అంచనా కోసం పోర్టల్లోని వినియోగదారులను, నిపుణులను కనెక్ట్ చేస్తుంది. పోర్టల్ రెండవ దశ 2020 ఆగస్టు 15 నాటికి డొమైన్ నిర్దిష్ట సవాళ్లను పోస్ట్ చేయడం, టీం ఏర్పాటు, పరిశ్రమ సమస్యల కోసం ప్రాజెక్టుల అమలుకు మైలురాళ్లను ఖరారు చేస్తుంది. పెను సవాళ్లను గుర్తించడం ద్వారా 2020 సెప్టెంబర్ 15 నాటికి విస్తృతమైన వనరుల డేటాబేస్, ప్రాజెక్ట్ పర్యవేక్షణ, అమలుతో పోర్టల్ పూర్తిగా పనిచేస్తుందని భావిస్తున్నారు. భారతదేశంలో బలమైన, స్వావలంబన కలిగిన ఆటోమోటివ్ పరిశ్రమను అభివృద్ధి చేయడానికి ఈ చర్యలు ఎంతో దోహదం చేయబోతున్నాయి. మేక్ ఇన్ ఇండియా, కేంద్ర ప్రభుత్వ ఆత్మ-నిర్భర్ దృష్టితో ఇదో కీలకమైన ముందడుగు.
రహదారి రవాణా, హైవేల మంత్రిత్వ శాఖ
జాతీయ రహదారులనిర్మాణంలో ఉక్కు మడ్డిప్రయోగాత్మక వినియోగానికి ఎన్హెచ్ఎఐశ్రీకారం
ప్రభుత్వ అనుసరిస్తున్న ‘వర్థం నుంచి అర్థం’ కార్యక్రమానికి అనుగుణంగానే కాకుండా పర్యావరణపరంగా సుస్థిర జాతీయ రహదారుల నిర్మాణాన్ని ‘ఎన్హెచ్ఎఐ’ న్ని ప్రోత్సహిస్తోంది. ఇందులో భాగంగా ‘ఉక్కు మడ్డి’ ని ప్రయోగాత్మకంగా వినియోగించడం ప్రారంభించింది. తద్వారా జాతీయ రహదారులకు నిర్మాణ సామగ్రి కొరత సమస్య కూడా తీరుతుంది. అంతేగాక ఇసుక, కంకర లేదా రాతిపొడి వంటి సహజ కంకరలకు బదులు ఉక్కు పరిశ్రమ వ్యర్థాలను వినియోగించుకోవచ్చు.
ఈ వినూత్న కృషిలో భాగంగా ఉక్కు మడ్డితో దేశంలోనే తొలిసారి రోడ్డు నిర్మాణ నాణ్యతగల కాంక్రీట్  తయారీకి ‘ఎన్హెచ్ఎఐ’ ప్రయోగాత్మకంగా శ్రీకారం చుట్టింది. ముంబై సమీపంలోని ఎన్హెచ్-66 కింద పన్వేల్ - ఇందాపూర్ సెక్షన్ పరిధిలోగల రాయ్గఢ్ జిల్లాలో ‘పిక్యుసి’ కోసం కిలోమీటరు పొడవున ప్రయోగాత్మక అతుకు రోడ్డు నిర్మించేందుకు కేంద్రీయ రహదారి నిర్మాణ సంస్థ కు అనుమతి ఇచ్చింది. ఇక్కడ సహజ కంకరల స్థానంలో 100 శాతం ఉక్కు మడ్డిని వినియోగించగా ప్రయోగ ఫలితాలు ప్రోత్సాహకరంగా ఉన్నట్లు అధికారులు పేర్కొంటున్నారు.
ప్లాస్టిక్ వ్యర్థాలు, భవనాల-నిర్మాణాల వ్యర్థాల వంటివాటిని కొత్త ప్రత్యామ్నాయాలుగా వినియోగించడాన్ని ‘ఎన్హెచ్ఎఐ’ ప్రోత్సహిస్తోంది. తాజాగా ఉక్కు మడ్డితో రహదారుల నిర్మాణానికి శ్రీకారం చుట్టడం ద్వారా ‘వ్యర్థాన్ని అర్థంగా’ మార్చే ప్రయోగం ఇందుకు ఒక ఉదాహరణ. రహదారులు వేయడంలో ఇలాంటి సరంజామా వాడకం వాటి నిర్మాణంలో మరింత పొదుపు సాధించేందుకు తోడ్పడుతుంది. అంతేగాక వృత్తాకార ఆర్థిక వ్యవస్థతోపాటు వనరుల వినియోగ సామర్థ్యాన్ని పెంచుతుంది.
ఉప రాష్ట్రపతి సచివాలయం
నైపుణ్యాభివృద్ధితో యువత భవిష్యత్తుకు రాచబాట: ఉపరాష్ట్రపతి
• ఇష్టపడి కష్టపడండి. బంగారు జీవితాన్ని పొందండి
• యువతకు ఉపరాష్ట్రపతి శ్రీ ముప్పవరపు వెంకయ్యనాయుడు సూచన
• జీఎంఆర్ చిన్మయ విద్యాలయ, జీఎంఆర్ వరలక్ష్మి ఫౌండేషన్ సందర్శన
• శిక్షణార్థులు, విద్యార్థులతో ముచ్చటించిన ఉపరాష్ట్రపతి
భారతీయ యువతలో సహజంగానే అపారమైన ప్రతిభాపాటవాలున్నాయని నైపుణ్యాభివృద్ధి ద్వారా ఆ సామర్థ్యానికి పదునుపెట్టుకుని సద్వినియోగ పరుచుకోవాలని గౌరవ ఉపరాష్ట్రపతి శ్రీ ముప్పవరపు వెంకయ్యనాయుడు సూచించారు. నైపుణ్యాభివృద్ధి ద్వారా తమ బంగారు భవితకు యువత బాటలు వేసుకోవాలని ఆయన దిశానిర్దేశం చేశారు.
ఆదివారం హైదరాబాద్ విమానాశ్రయం సమీపంలోని జీఎంఆర్-వరలక్ష్మీ ఫౌండేషన్, జీఎంఆర్-చిన్మయ విద్యాలయ లను ఉపరాష్ట్రపతి సందర్శించారు. ఈ సందర్భంగా అక్కడ వివిధ అంశాల్లో నైపుణ్యాభివృద్ధి శిక్షణ పొందుతున్న విద్యార్థులతో ఆయన మాట్లాడారు. యువత అందుబాటులో ఉన్న వనరులను సద్వినియోగం చేసుకోవడంతోపాటు కష్టపడి పనిచేసే తత్వాన్ని అలవర్చుకోవాలని సూచించారు. ఇప్పుడు శ్రమించి సొంతకాళ్లపై నిలబడితేనే భవిష్యత్తు సౌకర్యవంతంగా ఉంటుందన్నారు.
జీఎంఆర్-చిన్మయ విద్యాలయ విద్యార్థులతో మాట్లాడుతూ.. బాగా చదువుకోవాలని, విద్యతోపాటు శారీరక శ్రమను కూడా చిన్నతనం నుంచే అలవర్చుకోవాలని సూచించారు.
జీఎంఆర్ సంస్థ చేస్తున్న సామాజిక సేవ కార్యక్రమాలనూ ఉపరాష్ట్రపతి అభినందించారు. జీవితంలో ఎంత సంపాదించినప్పటికీ, సంపాదించిన దాన్ని తోటి సమాజంతో పంచుకోవాలనే ఆలోచన చాలా గొప్పదన్నారు. ఉదారవాదంతో సేవాకార్యక్రమాలు, యువతకు నైపుణ్యాభివృద్ధి కార్యక్రమాలు చేపడుతున్న జీఎంఆర్ సంస్థ చైర్మన్ శ్రీ గ్రంథి మల్లికార్జునరావు గారిని ఉపరాష్ట్రపతి అభినందించారు.